Felicijonas Konstantinas Fedaravičius

Felicijonas Konstantinas Fedaravičius (1938 m. spalio 25 d. Sklėriškyje, Nemunėlio Radviliškio valsčiuje – 2023 m. birželio 18 d. Jonavoje)Mirė literatas, ilgametis Lietuvos kaimo rašytojų sąjungos pirmininkas Kostas Fedaravičius. 15min.lt. 2023-06-19. Nuoroda tikrinta 2023-06-19. – Lietuvos pedagogas, žurnalistas, poetas.

 Biografija 
1958 m. baigė Nemunėlio Radviliškio vidurinę mokyklą, 1967 m. baigė Vilniaus pedagoginio instituto Lietuvių kalbos ir literatūros fakultetą.

1961–1974 m. mokytojavo Pasvalio rajono ir Biržų mokyklose. 1965–1966 m. laikraščio „Biržiečių žodis“, 1974–1975 m. Pasvalio raj. laikraščio „Darbas“ Kultūros skyriaus vedėjas, 1975–1985 m. Jonavos rajono laikraščio „Jonavos balsas“ korespondentas, Kultūros skyriaus vedėjas, 1985–1989 m. – redaktoriaus pavaduotojas. Nuo 1989 m. buvo žurnalo „Ūkininkas“ vyriausiasis redaktorius, leidyklos „Dobilas“ direktorius ir redaktorius, 1990–1991 m. dar ir laikraščio „Jonava“ redaktorius.

Išleido sonetų rinkinių, sudarė poezijos rinkinių. Nuo 1975 m. buvo Lietuvos žurnalistų sąjungos narysMirė žurnalistas, literatas Felicijonas Konstantinas Fedaravičius. LŽS. 2023-06-19. Nuoroda tikrinta 2023-06-19., o nuo 1994 m. iki mirties buvo Lietuvos kaimo rašytojų sąjungos pirmininkas.

 Bibliografija 
 Tu-moteris, sonetai, 1992 m.
 Man reikia tavęs, sonetai, 1992 m.
 Ateik…, sonetai, 1993 m.
 Vilniaus sonetai, 1993 m.
 Atsisveikinimas gruody, sonetai, 1994 m.
 Mano tėviškė-rojaus kampelis, pokalbių knyga, 1998 m., su Lietuvos kaimo rašytojų sąjungos nariais
 Jonaviečiai, 1999 m.
 Mielas Bičiuli ir Broli…, E. Matuzevičiaus jam rašytų laiškų rinkinys, 1998 m.
 Eugenijus Matuzevičius. Rinktiniai raštai, rengėjas, 2 t. 2003 m.

 Įvertinimas 
 1985 m. Vinco Mickevičiaus-Kapsuko premija.

 Šaltiniai 

Kategorija:Lietuvos pedagogai
Kategorija:Lietuvos žurnalistai
Kategorija:Lietuvos poetai
Kategorija:Lietuvos redaktoriai
Kategorija:Lietuvos kaimo rašytojų sąjungos nariai